156. ΝΟΜΟΣ υπ’ αριθ. 787 της 17/21 Ιουν. 1978 (ΦΕΚ Α΄ 101) Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας και ρυθμίσεως συνταξιοδοτικών θεμάτων κατόπιν του νέου μισθολογίου. Βλ. και διατάξεις Νόμ. 1203/1981, ΦΕΚ Α΄ 249 (κατωτ. αριθ. 168). Αύξησις συντάξεων των μη καθοριζομένων βάσει μισθού ενεργείας και  ειδικών κατηγοριών Άρθρ.1.-1.Αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα, αι μη καθοριζόμεναι επί τη βάσει μισθού ενεργείας, αυξάνονται κατά ποσοστόν 20% από 1ης Ιαν. 1978 και κατά έτερον 20% από 1ης 1αν. 1979 επί του ποσού αυτών, του διαμορφωθέντος δια των μέχρι της 31 Δεκ. 1977 χορηγηθεισών αυξήσεων. 2.Κατά τα εν τη προηγουμένη παραγράφω οριζόμενα αυξάνονται: α)Τα πάσης φύσεως προσωπικά και αμεταβίβαστα επιδόματα ανικανότητος και αι προσαυξήσεις αυτών, περιλαμβανομένων και των εν άρθρ. 54 του Α.Ν. 1854/51 «περί απονομής των πολιτικών και στρατιωτικών συντάξεων» επιδομάτων. β)Τα εν παρ. 2 του άρθρ. 4 του Α.Ν. 377/1968 «περί ρυθμίσεως των συντάξεων κατόπιν του Α.Ν. 274/1968 κ.λ.π.» ποσά συνταξίμου μισθού των οπλιτών. γ)Αι συντάξεις των υπαλλήλων της Βουλής, περί ων η παρ. 1 του άρθρ. 3 του Α.Ν. 377/1968. 3.Το δια του Ν.Δ. 1371/1973 «περί καθορισμού κατωτάτου μηνιαίου ποσού των υπό του Δημοσίου καταβαλλομένων συντάξεων ή βοηθημάτων καθορισθέν κατώτατον μηνιαίον ποσόν συντάξεως ή βοηθήματος, ως τούτο ηυξήθη μεταγενεστέρως, συνυπολογιζομένου και του τυχόν καταβαλλομένου επιδόματος ανικανότητος, ορίζεται από 1ης Ιαν. 1978 εις δρχ. 1.800 και από 1ης Ιαν. 1979 εις δρχ. 2.100. 4.Ως μισθός ενεργείας δια την αύξησιν της συντάξεως της κανονισθείσης βάσει μισθού 13ου βαθμού και κατωτέρων, λαμβάνεται ο καθοριζόμενος υπό του Νόμ. 754/1978 «περί ρυθμίσεως των αποδοχών των δημοσίων υπαλλήλων πολιτικών και στρατιωτικών κ.λ.π» μισθός του 12ου βαθμού. Άρθρ.2.-(Κωδικοποιήθηκε από το Π.Δ. 1041/1979, ΦΕΚ Α΄ 292, κατωτ. σελ. 90,657). Επίδομα οικογενειακών βαρών Άρθρ.3.-1.Το επίδομα οικογενειακών βαρών το παρεχόμενον εις τους δημοσίους υπαλλήλους δια των άρθρ. 3 του Νόμ. 754/1978 και 2 του Νόμ. 755/1978 και εις τους υπαλλήλους Ν.Π.Δ.Δ. δια του άρθρ. 12 του Νόμ. 754/1978, χορηγείται και εις τους εξ αυτών καταστάντας ή καθισταμένους συνταξιούχους.  Εν περιπτώσει θανάτου εν ενεργεία υπαλλήλου ή συνταξιούχου, το εν λόγω επίδομα παρέχεται εις το δικαιούχον της συντάξεως πρόσωπον, το βαρυνόμενον με την συντήρησιν των τέκνων του θανόντος, εφ’ όσον εισπράττει την σύνταξίν του. 2.Το επίδομα τούτο παρέχεται υπό τας δια τους εν ενεργεία υπαλλήλους οριζομένας προϋποθέσεις και περιορισμούς. 3.Η ανικανότης των σωματικώς ή πνευματικώς ανικάνων τέκνων, περί ων το δεύτερον εδάφιον της παρ. 3 του άρθρ. 3 του Νόμ. 754/1978 και άρθρ. 2 του Νόμ. 755/1978 διαπιστούται δια γνωματεύσεως του υπό της οικείας συνταξιοδοτικής νομοθεσίας προβλεπομένου αρμοδίου υγειονομικού οργάνου. Εάν η ανικανότης αύτη έχη ήδη διαπιστωθή κατά την διάρκειαν της ενεργού υπηρεσίας του υπαλλήλου, χορηγηθέντος εις αυτόν του εν λόγω επιδόματος, δεν απαιτείται νέα γνωμάτευσις. 4.Το επίδομα χορηγείται, αιτήσει του δικαιούχου, συνοδευομένη υπό των απαιτουμένων δικαιολογητικών, βάσει φύλλου μεταβολής, μη απαιτουμένης εκδόσεως πράξεως των δικαιοδοτούντων επί των συντάξεων οργάνων. Η προς τούτο αίτησις δέον να υποβληθή εντός της υπό του άρθρ. 22 του Α.Ν. 1854/1951 τασσομένης προθεσμίας. Ειδικώς, η αίτησις εκ μέρους των εξελθόντων ήδη της υπηρεσίας, δέον να υποβληθή εντός ανατρεπτικής προθεσμίας ενός έτους, από της δημοσιεύσεως του παρόντος. Δια τους λαμβάνοντας ήδη επίδομα βάσει του άρθρ. 7 του Νόμ. 550/1977 «περί αυξήσεως του μισθού των δικαστικών λειτουργών, των δημοσίων υπαλλήλων κ.λ.π.», δεν απαιτείται η υποβολή αιτήσεως. Η προθεσμία της άνω παραγράφου παρατάθηκε για δύο ακόμα έτη από την ισχύ του Νόμ. 1202/1981, από το άρθρ. 47 του νόμου αυτού (κατωτ. αριθ. 167). 5.(Κωδικοποιήθηκε από την παρ. 3 άρθρ. 64 Π.Δ. 774/1980 (ΦΕΚ Α΄ 189), (ανωτ. σελ. 40,355). 6.Τα προς απόδειξιν του δικαιώματος δικαιολογητικά καθορίζονται δι’ αποφάσεως του Υπουργού των Οικονομικών, δημοσιευομένης δια της Εφημερίδος της Κυβερνήσεως. 7.Πάσα μεταβολή των προϋποθέσεων καταβολής του επιδόματος, δέον να ανακοινούται εις τον χορηγούντα το επίδομα φορέα εντός έξ μηνών από της μεταβολής. Ο αχρεωστήτως εισπράττων το επίδομα συνταξιούχος, υποχρεούται εις απόδοσιν αυτού. Παραλλήλως υπόκειται εις πρόστιμον μέχρι του ποσού της συντάξεως τριών μηνών, εφ’ όσον η ανακοίνωσις εγένετο μετά την πάροδον εξαμήνου από της μεταβολής. Δια την είσπραξιν τούτων έχουν εφαρμογήν αι διατάξεις του Κώδικος Εισπράξεων Δημοσίων Εσόδων. (Αντί για τη σελ. 90,649(α) Σελ. 90,649(β) Τεύχος Ε22-Σελ. 21 Πολιτικές και Στρατιωτικές Συντάξεις 29.Β.α.156 8.Αι διατάξεις του παρόντος άρθρου έχουν εφαρμογήν και επί των συνταξιοδοτουμένων κατά τας διατάξεις του Ν.Δ. 874/1971 «περί συμπληρώσεως διατάξεων της κειμένης νομοθεσίας περί απονομής των πολιτικών και στρατιωτικών συντάξεων, των πολεμικών συνταξιούχων, συμπεριλαμβανομένων και των συνταξιούχων ή βοηθηματούχων του αμάχου πληθυσμού. Αναπροσαρμογή συντάξεων Άρθρ.4.-1.Το επίδομα χρόνου υπηρεσίας λαμβάνεται υπ’ όψιν και δια την αναπροσαρμογήν των ήδη αναγνωρισθεισών πάσης φύσεως συντάξεων, των κανονισθεισών βάσει μισθού ενεργείας. Αι διατάξεις της παρ. 2 του άρθρ. 2 εφαρμόζονται και εν προκειμένω. 2.Το κατά τ’ ανωτέρω επίδομα δεν λαμβάνεται υπ’ όψιν εάν η σύνταξις εκανονίσθη βάσει του βασικού μισθού ενεργείας, άνευ ουδεμιάς προσαυξήσεως λόγω πολυετούς εν τω αυτώ βαθμώ παραμονής και πολυετούς συνολικής υπηρεσίας. Εάν δια τον κανονισμόν της συντάξεως δεν ελήφθησαν υπ’ όψιν αι προσαυξήσεις αύται λόγω μή συνδρομής των δια την χορήγησιν τούτων απαιτουμένων χρονικών προϋποθέσεων, η διάταξις του προηγουμένου εδαφίου δεν έχει εφαρμογήν. 3.Πολιτικοί εν γένει συνταξιούχοι αποχωρήσαντες της υπηρεσίας πρό της εφαρμογής του Νόμ. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων ν.π.δ.δ.», δι’ ου προεβλέφθη η διάκρισις των υπαλλήλων εις τοιούτους των Κλάδων ΑΤ, ΑΡ και ΜΕ, ΣΕ, θεωρούνται δια την παροχήν του επιδόματος, ως ανήκοντες εις ένα των κλάδων τούτων, αναλόγως των τυπικών των προσόντων. Ειδικώς εις τους επί βαθμοίς 2ω και 3ω, ως και εις όσους ανήκον εις την Α΄ Κατηγορίαν προς της αποχωρήσεώς των παρέχεται το επίδομα το προσήκον εις τους υπαλλήλους των Κλάδων ΑΤ και ΑΡ, ανεξαρτήτως εάν ούτοι εκέκτηντο ή μη τα τυπικά προσόντα των Κλάδων τούτων. 4.Προκειμένου περί συνταξιούχων των οποίων η σύνταξις κανονίζεται επί τη βάσει του μισθού, υφ’ ον εξελίχθησαν μισθολογικώς, το επίδομα χρόνου υπηρεσίας υπολογίζεται επί του μισθού τούτου, επιφυλασσομένων των διατάξεων της παρ. 2 του άρθρ. 2. 5.(Κωδικοποιήθηκε από το Π.Δ. 1041/1979, ΦΕΚ Α΄ 292, κατωτ. σελ. 90,657). 6.Δι’ αποφάσεως του Υπουργού Οικονομικών καθορίζεται ο τρόπος αναπροσαρμογής, κατ’ εφαρμογήν των Νόμ. 754/1978, 755/1978 και του παρόντος νόμου, των ήδη αναγνωρισθεισών συντάξεων. Εν προκειμένω, δεν έχουν εφαρμογήν αι διατάξεις του άρθρ. 60 του Α.Ν. 1854/1951. Σελ. 90,650(β) Τεύχος Ε22-Σελ. 22 Άρθρ.5.-1.Τα εκ της εφαρμογής του παρόντος νόμου προκύπτοντα ποσά στρογγυλοποιούνται εις την επομένην δεκάδα. 2.Εν ουδεμία περιπτώσει η κατά τας διατάξεις του νόμου τούτου κανονιζομένη σύνταξις δύναται να είναι κατωτέρα της συντάξεως ην ελάμβανεν ο συνταξιούχος κατά τας προ της ισχύος του παρόντος νόμου διατάξεις μετά των επιδομάτων, η επί πλέον όμως της ανηκούσης αυτώ κατά τον παρόντα νόμον συντάξεως διαφορά, αριθμητικώς καθοριζομένη εν τη πράξει ή αποφάσει, διατηρείται ως προσωρινόν επίδομα μέχρι της καθ’ οιονδήποτε τρόπον καλύψεώς της. Άρθρ.6.-(Κυρούται, αφ’ ης εξεδόθη, η υπ’ αριθ. 21550/6.3.1978 απόφασις του Υπουργού Οικονομικών περί χορηγήσεως μηνιαίως προκαταβολής στις συντάξεις του Δημοσίου έναντι αυξήσεως από 1.1.1978, ανωτ. αριθ. 155). Άρθρ.7.-Η ισχύς του παρόντος άρχεται από 1 Ιαν. 1978. 29.Β.α.156 Πολιτικές και Στρατιωτικές Συντάξεις 